Mikkel Rygaard

Mikelis Riugardas (; g. 1990 m. gruodžio 25 d.) – Danijos futbolininkas, atakuojančio plano saugas.

Karjera 
Futbolą pradėjo žaisti gimtame miestelyje, o 2005 m. išvyko į Herfølge BK jaunimo akademiją. 

Vėliau persikėlė į Anglijos Charlton Athletic FC. Pasirašė dvejų metų sutartį, rungtyniavo klubo U18 komandoje.

Herfølge BK 
2009 m. sausio 30 d. paskelbta, kad atstovaus Herfølge BK. 2009 m. gruodžio 3 d. buvo paskelbta, kad sutartis nebus pratęsta ir žiemos perėjimų lango metu futbolininkas ieškosis naujo klubo. Nepavykus rasti naujo klubo, 2010 m. kovą žaidėjas paliko klubą.

Mėgėjų klubuose 
Trumpai rungtyniavo HB Køge. Po sutarties nutraukimo pradėjo žaisti mėgėjų klube B.1921. pelnė 13 įvarčių per 12 rungtynių.

Rygaardas pasirašė dvejų metų sutartį su gimtojo miesto „Lolland Falster Alliancen“, žaidusiame Antrajame divizione.

2012 m. vasarą perėjo į Næstved BK. 2014 m. buvo paskelbtas „Metų Antrojo diviziono žaidėju“. Klube žaidė trejus su puse metų ir per 115 rungtynių įmušė 38 įvarčius.

Lyngby 
2016 m. sausio 26 d. pasirašė sutartį su Lyngby BK. 2016 m. futbolininkas buvo paskelbtas „Metų žaidėju Pirmame divizione“. 2015–2016 m. sezone Lyngby BK tapo Pirmojo diviziono nugalėtojais ir pateko į Superlygą. 2016–2017 m. rungtyniavo Superligaen. 2016–2017 m. sezone Lyngby BK užėmė trečią vietą ir pateko į UEFA Europos lyga 2017–2018 m. Pirmame atrankos etape Danijos klubas kovojo prieš „Bangor City“ (Velsas). Nugalėjo varžovus bendru dviejų rungtynių rezultatu 4:0 ir Lyngby BK pateko į antrąjį atrankos etapą. Jame kovojo prieš Bratislavos „Slovan“, o Rygaardas antrajame susitikime pelnė įvartį iš 11 metrų baudinio, o tai padėjo Lyngby BK patekti į trečiąjį atrankos etapą. Danijos klubo varžovais tapo FK Krasnodar (Rusija). Rusijos ekipa nugalėjo varžovus bendru dviejų rungtynių rezultatu 5-2 ir pateko į kitą etapą. Lyngby BK sėkmingas etapas turnyro atrankose baigėsi. 2017–2018 m. sezone klubas turėjo finansinių problemų, o antroje sezono pusėje sunkiai rinko taškus. galutinėje ekipų rikiuotėje tarp keturiolikos dalyvių buvo paskutiniai ir iškrito į žemesnį divizioną. Rygaardas ir dar 2018 m. vasarį paliko klubą, lauku negavęs atlyginimo.

FC Nordsjælland 
2018–2020 m. atstovavo FC Nordsjælland. 2018 m. vasario 12 d. pasirašė trejų metų trukmės sutartį su FC Nordsjælland.

2018 m. vasario 16 d. debiutavo Superlygos rungtynėse prieš Odense BK. 2017–2018 m. sezone klubas užėmė trečią vietą Superlygoje ir pateko į UEFA Europos lyga 2018–2019 m. Pirmame etape nugalėjo Cliftonville FC bendru dviejų rungtynių rezultatu 3-1. Antrame etape du kartus 1-0 ir 1-0 nugalėjo AIK Solna (Švedija) ir pateko į kitą etapą. Trečiame etape pralaimėjo FK Partizan (Serbija) bendru rezultatu 3-5 ir iškrito iš tolimesnių kovų. Per trejus metus „Nordsjælland“ klube tapo pagrindiniu klubo žaidėju ir iš viso pelnė 13 įvarčių ir atliko 19 rezultatyvių perdavimų per 97 rungtynes.

ŁKS Łódź 
2020 m. gruodžio 25 d. pasirašė trejų metų sutartį su ŁKS Łódź, žaidusį Pirmoje lygoje (II pakopa).

2021 m. vasario 9 d. įvyko žaidėjo oficialus debiutas Lenkijos futbolo taurės rungtynėse prieš Varšuvos „Legia“. ŁKS Łódź pralaimėjo varžovams rezultatu 2-3 ir iškrito iš tolimesnių kovų.

2021 m. vasario 20 d. įvyko žaidėjo debiutas Pirmoje lygoje rungtynėse prieš GKS Tychy.

2021 m. kovo 27 d. įmušė pirmą įvartį rungtynėse prieš MKS Sandecja Nowy Sącz. Varžovai nugalėjo rezultatu 2-1.

2021 m. lapkričio 3 d. žaidėjas nutraukė sutartį dėl nuolatinio darbo užmokesčio neišmokėjimo.

BK Häcken 
2021 m. gruodžio 30 d. pasirašė dviejų metų trukmės sutartį su BK Häcken (Švedija).

2022 m. vasario 20 d. debiutavo ekipoje Švedijos futbolo taurės turnyro rungtynėse prieš Ytterhogdals IK. BK Häcken sutriuškino varžovus rezultatu 13-0.

2022 m. balandžio 2 d. įvyko žaidėjo debiutas Allsvenskan rungtynėse prieš Solnos AIK.  BK Häcken palaužė varžovus rezultatu 4-2.

2022 m. gegužės 9 d. pelnė pirmąjį įvartį Allsvenskan rungtynėse prieš IFK Värnamo. BK Häcken išvykoje nugalėjo varžovus rezultatu 2–1.

Rinktinės 
Kitados atstovavo Danijos jaunimo rinktinėms. 2008 m. pakviestas į U-18 rinktinę, o 2009 m. rungtyniavo U-19 bei U-20 rinktinėse.

Pasiekimai 
 su BK Häcken
 Allsvenskan: 2022 m.
 Svenska Cupen: 2022–2023 m.

 Asmeniniai
 2022 m. Allsvenskan metų saugas;

Šaltiniai

Nuorodos 
 Transfermarkt
 SOCCERWAY
 Globalsportsarchive

Rygaard